JPP\t 02-08-2008 -\t12:49:11\nPermetem que inici la meva aportació a aquest fòrum, a part de felicitant-vos pel que representa l’ iniciativa, fent un comentari a la presentació que fas, i donant el meu punt de vista sobre els fòrums de debat municipal en general.\nNaturalment estic totalment d’ acord amb l’ exposició que fas demanant respecte per tots els que desenvolupeu una tasca publica al servei del poble (faltaria mes!!). Respecte que crec que ha de presidir totes les relacions, fins i tot quan no es fan des de l’ anonimat, mirant de deixar de banda també les insinuacions que poden semblar políticament correctes, però que en ocasions tenen altes dosis d’ agressivitat . La decisió de tenir que ser usuari autentificat, segur que ajudarà a un millor funcionament, encara que en pugui reduir la participació.\nDe la teva presentació, jo dedueixo que obriu una porta mes perquè els veïns, demanin , consultin etc... Penso que aquest punt es totalment insuficient si voleu realment que l’ informació municipal circuli. Crec necessari que agafeu la iniciativa, i doneu la vostre opinió de tots els temes que afecten al poble per petits que semblin, que anuncieu les vostres propostes, i que a l’ hora de fer-les procureu agafar compromisos . Obrir la porta només pel s veïns, trobo que es poc ambiciós, i en certa manera una forma de passar-nos la responsabilitat de fer circular l’ informació.\nSe que el temps es un bé escàs i mes per vosaltres, però també penso que només es fa l’ esforç d’ arribar als veïns quan hi ha eleccions, tot i que aquest darrer any s’ hagin publicat un munt de butlletins, i s’ hagin fet un munt de modificacions a la web municipal, segurament tot amb molt bona intenció, però la majoria de casos totalment insuficients i fora de temps.\nPer últim segur que compartiràs amb mi, l’ opinió de que aquest servei de generar debat sobre els afers municipals, que pretén donar el vostre fòrum i en certa manera el bloc “UnXicdeTot” al que fa uns dies us vaig invitar a participar, tindria que figurar com un servei mes de la web del ajuntament, al marge dels partits politics i de personalismes. Els veïns tindríem que disposar d’ un punt únic on es diposites tota l’ informació municipal i les opinions que ens afecten a tots. Crec que això si que seria un autèntic “consell assessor”, on participaria qui vulgues, naturalment autentificat, i d’ on tots els partits i per suposat els veïns, en podríem treure conclusions , sempre que s’ aconseguís una representació suficient, i podríem deixar les webs i els blocs personals o de partits, per altres serveis.\nMarc Verdaguer\t 04-08-2008 -\t21:41:57\nRe: Els forums municipals\nEn primer lloc, et volem donar les gràcies per a participar en el fòrum, i felicitar-te per a la intervenció ja que ha estat la primera intervenció d’aquest segon fòrum que hem obert el grup municipal de CiU i Independents a la pàgina web del grup. El primer fòrum, tot i que anava bé i a través d’ell varem rebre algunes aportacions i preguntes, el varem haver de tancar perquè no era prou segur i rebíem nombrosos atacs d’spams o correus indesitjables. Esperem a través d’aquest nou fòrum haver aconseguit solucionar aquest problema.\nHem optat el funcionament de que els usuaris s’hagin d’enregistrar i donar el seu correu electrònic, mitjançant el qual s’envia la contrasenya o clau d’accés al fòrum. Ara bé, encara que es demani el correu electrònic, cada usuari pot decidir lliurement si participa en el fòrum amb la seva pròpia identitat o bé mitjançant un pseudònim. Esperem que això ajudi a participar a persones que tenen molt a dir del poble, però que prefereixen fer-ho des de l’anonimat.\nEn relació a la funcionalitat del fòrum estem totalment d’acord amb tu. No som del parer que amb l’obertura del fòrum ja ho “tenim tot fet”, ni tampoc volem passar la pilota als veïns. El fòrum és només un començament, un mitjà per donar opinions i transmetre informacions, i una oportunitat als veïns/es de Calldetenes a preguntar-nos, per rebre queixes, suggeriments, propostes i/o felicitacions. Estem contents quan se’ns para pel carrer i se’ns demana personalment el perquè d’algunes coses, però també ho estem quan es fa a través de les noves tecnologies.\nEns il·lusiona aquest projecte i al mateix temps pensem que contribuïm perquè més endavant hi pugui haver a la pròpia web de l’ajuntament de Calldetenes un servei del tipus “el regidor us respon”, semblant al que alguns ajuntament ja han començat a utilitzar, i que permeten que les persones del poble puguin demanar al regidor corresponent preguntes i suggeriments relacionats amb les seves competències. Ara bé, per arribar en aquest estat, no n’hi ha prou en dir per Ple que s’han d’utilitzar més les noves tecnologies, s’ha d’anar molt més enllà. El dia que tots els grups municipals de Calldetenes tinguin pàgina web pròpia amb servei de fòrum o similar serà el moment de poder-nos asseure i implementar-ho conjuntament a la web de l’Ajuntament. Animem als demés grups municipals a tirar-ho endavant, però ara per ara, l’únic grup municipal de Calldetenes que té pàgina web i que ofereix aquest servei de debat amb la gent del poble és el grup de Convergència i Unió i Independents de Calldetenes. Moltes gràcies per utilitzar-lo.\nJPP\t 05-08-2008 -\t18:48:41\nLa meva opinió es que el moment oportú per donar les funcionalitats adequades a la nova web de Calldetenes, es ara. No cal esperar mes endavant, ni que tots els partits tinguin web ni fòrum.\nPerquè esperar si ara la web es vol fer nova amb col•laboració amb la diputació ?.\nPerquè esperar si l’ ajuntament disposa d’ una persona que cuida el tema de la comunicació, i que ha aconseguit treure un butlletí al meu entendre molt satisfactori ?.\nPerquè esperar si es disposa de pilots d’ exemples de webs d’ altres ajuntaments i de idees ? Al menys una desena del post del bloc “UnXicdeTot” en parlen.\nPerquè esperar si al fer-se amb la diputació com sembla que es vol fer, l’ ajuntament no tindrà altre cost que la dedicació d’ alguna persona al diseny?.\nNo entenc que un grup municipal com el de CiU, que va fer bandera durant la campanya de portar l’ informació municipal a casa dels veïns, ara proposi esperar.\nLa meva opinió es que el moment d’ implementar aquests serveis es ara, i que el que cal es que l’ ajuntament faci l’ esforç de ser el màxim d’ ambiciós, i la resta ens toca empenya perque així sigui.\nMarc Verdaguer\t 16-08-2008 -\t17:03:51\nEn primer lloc i com a punt de partida, et volia recordar que si no fos pel compromís assolit en les darreres eleccions municipals, amb la voluntat d'informar i oferir un nou vehicle de comunicació amb el poble de Calldetenes, no estaríem parlant des d'aquest fòrum.\nEn segon lloc, no em vaig explicar massa bé en la meva anterior aportació en aquest fòrum si llegint-la has pensat que ens havíem d'esperar tant temps. Ja em contestaràs, però que és aquest fòrum si no és una manera de pressionar a l'ajuntament i als grups polítics municipals per tal de què donin més importància a les noves tecnologies i les comencin a utilitzar amb més freqüència per a transmetre informació i comunicar-se amb el poble? El què pretenia explicar en l'anterior intervenció és que les coses no neixen per generació espontània, i perquè funcionin bé tots hi hem de creure. Els altres dos grups municipals no han demostrat, almenys fins el moment present, que pensen que les noves tecnologies són importants per Calldetenes. Prova evident d'aquest fet és que cap d'ells disposa de pàgina web i molt menys d'un mitjà de diàleg com és aquest fòrum que estem parlant.\nEstic totalment d'acord amb tu, espero que la propera pàgina web de l'ajuntament funcioni, ofereixi diàleg i participació, i estem a la disposició de l'ajuntament per a treballar perquè així sigui, però no creus que si l'equip de govern pensés en la importància de les noves comunicacions no ho hauria implementat molt abans i estaria donant exemple des d'un fòrum o pàgina web pròpia? De manera semblant, també estic d'acord amb tu que està molt bé que hi hagi un butlletí d'informació municipal de l'ajuntament i del grup municipal d'ERC a Calldetenes, ho trobo molt bé i hem felicitat als dos pel fet d'haver tirat endavant aquests projectes. Ara bé, mirant endarrere en les eleccions municipals, en el programa d'ERC no sortia res de fer un butlletí d'informació municipal. En canvi si sortia de manera destacada en els programes de PEM i CiU. Està molt bé que l'equip guanyador agafi idees dels altres programes, però estaràs d’acord amb mi que per a ells no era una prioritat. I parlant de programes, per a repassar-los i saber exactament què deia cada un d'ells m'he trobat que a la xarxa només hi he pogut llegir el programa d'un dels tres grups municipals. T'he de dir de quin grup o ho pots endevinar?\nFinalment també m’agradaria explicar que reconec naturalment que el grup municipal de CiU i Independents de Calldetenes tenim moltes coses a millorar en el nostre camí de servei al poble, en això estem treballant. Ara bé, també m’agradaria que reconeguessis (ja sé que això pot resultar molt difícil per a tu) que almenys en el camp de les noves tecnologies anem per endavant als altres dos grups municipals. Crec que he posat bastants exemples i evidències en aquesta intervenció al fòrum, i que el mateix fet que puguem estar dialogant en un fòrum, pensat i posat a disposició de Calldetenes, és una altra prova d’aquest fet i que serveix per a pressionar (d’una manera molt positiva i constructiva) que l’ajuntament i els altres dos grups municipals facin el mateix.\nJPP\t 16-08-2008 -\t22:32:57\nNo tinc cap dificultat en reconeixa, que en el tema de les noves tecnologies CIU va per davant dels altres dos grups municipals, i que el vostre fòrum es una forma excel•lent de pressió al ajuntament en aquest camp, al igual que ho es el bloc “UnXicdeTot”, o els comentaris que diferents persones del poble hagin penjat al fòrum del pobles , o puguin haver fet arribar als regidors o al alcalde. Es així i ho reconec sense embuts, no se perquè et penses que em te que costar gens reconeixa una evidencia.\nPermetem que desprès de dos anys (des de força abans de les eleccions), de pressionar l’ ajuntament a nivell particular i des de el bloc UnXicdeTot, on pots trobar-hi un grapat d’ escrits reclamant serveis en el camp de les noves tecnologies , trobés la teva resposta massa tèbia, quan parlaves o així o vaig entendre, de que els altres grups tenien que avançar en aquest aspecte i desprès parlar-ne tots plegats,sense posar-hi cap termini. Aquesta es la raó de la meva resposta, si vols tu provocadora, però t’ asseguro que amb un ànim totalment constructiu.\nEfectivament CiU disposa d’ una web i d’ un fòrum (recent),mentre que els altres dos partits podríem dir que “en tenen menys ganes”. De totes maneres deixem que et digui que a la web de CiU hi trobo poques aportacions sobre quines son les vostres propostes, sobre que en penseu dels plens, sobre quines accions fan els vostres regidors etc, en definitiva de difondre l’ informació per aquest mitja d’ una manera rapida i eficient. Cal mantenir per exemple, una continuïtat al informar de quan es celebren els plens, ja que l’ ajuntament que es qui en te l’ obligació de fer-ho, no es capaç de fer-ho d’ una manera digna, i vosaltres sembla que voleu cobrir aquesta mancança.\nQue consti que no us recrimino res ja que se l’ esforç que representa, i que segurament teniu altres prioritats en el vostre treball pel poble, que estic segur que molts veïns estaríem encantats de coneixa amb mes detall. Jo per exemple que vinc freqüentment als plens i que procuro estar informat del que passa, desconec que fa la regidoria de consum i turisme, i només tinc molt lleugera idea del que fa la regidoria que tu representes, i si la tinc es bàsicament per alguns comentaris que tu m’ has fet en alguna ocasió. Estic segur que feu mes del que em penso, i per això crec que cal explicar-ho. Que consti que tampoc la tinc d’ altres regidories que no son de CiU.\nPel que fa al fòrum confio sincerament que sigui un èxit, de fet m’ he decidit a participar-hi de seguida que m’ ha semblat que podia ser seriós, i podia aportar-hi la meva opinió. Crec que també per això estem debatent en aquest fòrum no solament perquè CiU l’ hagi creat.\nSi et tinc que ser sincer, penso que CiU mantindrà una actitud passiva davant el fòrum, esperant que algú faci aportacions per donar-hi una resposta mes o menys política, i t’ asseguro que m’ agradaria equivocar-me.\nSi els butlletins de CiU i PeM varen aconseguir que l’ ajuntament i fins i tot ERC publiquessin el seu butlletí, fet que també reconec sense embuts, perquè ara que l’ ajuntament vol fer una nova web , amb una despesa mes o menys important si més no de temps, no posem tots plegats la pressió necessària perquè d’ una vegada es faci una cosa ben feta ?. Perquè no presenteu juntament amb PeM, una moció reclamant una llista de serveis que considereu necessaris i obligueu a votar-ho en ple ?. Si voleu, ús puc fer arribar una llista dels diferents serveis que donen altres ajuntaments, i que he reclamat al nostre en multitud d’ ocasions, per tal de que en feu un anàlisi i mireu si podeu arribar a un acord sobre si val la pena tirar-los endavant.\nCrec que cal aconseguir d’ una vegada, fer un salt qualitatiu en els serveis que ofereixi la web municipal i tancar d’ una vegada aquest debat , que penso que es dels mes senzills de resoldre si deixem de banda personalismes. Si l’ equip de govern no vol fer-ho, al menys que quedin en evidencia, i que a vosaltres us llueixi l’ intent.\nMarc Verdaguer\t 16-08-2008 -\t23:54:53\nHola de nou JPP,\nGràcies per les teves sinceres opinions. Naturalment que estic d'acord amb moltes de les teves idees. Des del grup municipal de CiU i Independents de Calldetenes, estem contents de poder oferir aquest servei i nova via de comunicació amb la gent del poble, però som conscients que no és suficient. És només un primer pas i que hem d'anar ampliant les possibilitats i explicar amb més detalls la nostra dedicació a l'ajuntament i a les regidories, entre d’altres coses.\nD'altra banda també aprofito per a comentar-te que t'agafo la paraula de presentar una moció demanant uns serveis necessaris (comparables amb els que donen altres ajuntaments) que s’haurien de poder fer a través de la nova pàgina web de l’Ajuntament. Nosaltres també en tenim algunes idees, com per exemple, fotografia al costat del nom dels regidors juntament amb direcció de correu electrònic personalitzada per cada regidor (tal i com es fa a molts ajuntaments), entre d’altres. En aquest sentit és important impulsar-ho les persones que pensem que val la pena potenciar-ho, independentment del partit polític de cadascú. Ben mirat, al final serà una millora de l’ajuntament al servei de totes les persones del poble.\nJPP\t 17-08-2008 -\t12:00:25\nMolt agraït per la teva ràpida resposta. Crec que amb cinc o sis missatges hem arribat a compartir en bona part una opinió molt propera pel que fa a la web.\nEt faré arribar per correu electrònic, un resum de temes que penso que podria tenir la nova web, per si algun no l’ havíeu tingut present, i considereu convenient afegir-lo a la vostre proposta. Com et deia l’ alcaldia ja els te de fa dies, i potser pot haver-hi un consens i treballar tots plegats, per donar resposta a un tema, que com et deia en la meva anterior aportació, crec que es dels mes senzills de resoldre, amb una mica de bona voluntat per part de tots.\nPep\t 15-09-2008 -\t21:57:16\nAPRECIATS VEINS I AMICS:\nTot i que jo prefereixo xerrar amb la gent i així veure els seus sentiments i conèixer de prop el seu dia a dia al poble, no puc deixar escapar una eina de comunicació com aquest fòrum per fer unes aportacions a títol individual.\nCom tots sabeu, a finals de l´any 2007 l´alcalde va fer-me confiança en la delegació de treball en forma de Regidoria de Consum i Turisme, ell va marcar els objectius de la mateixa, que jo crec que he complert, tot i que parlant amb veïns i companys de candidatura, l´hi vaig presentar una nova proposta per Calldetenes a finals de gener però, per algun motiu, des de llavors nomes se m´ha convocat a una reunió de treball (convocatòria que se m´avisava a les 2 del migdia per a les 8 del mateix vespre). Penso que aquest motiu es deu a les al.legacions que vaig presentar al tamcament de l´exercici del 2006.\nEls regidors de Convergéncia i Unió e Independents per Calldetenes, no tenim acord de govern amb els nostres companys d´Esquerra, tothom ens trobara per sumar, per millorar Calldetenes, és per aixó que hem votat a favor de les propostes presentades per el govern municipal com l´institut, el pavelló poliesportiu, el camp de gespa artificial i un llarg etc., fins i tot els pressupostos municipals de l´any en curs, uns pressupostos que ja anem apedaçant, i que els regidors de CiU varem aprovar tenint en compte que no ens apujàvem els nostre sous, i es que encara que siguin pocs diners, Calldetenes en necessitara molts per fer front a l´informe de l´auditoria que esta fent la Diputació, i que esdevindrà en una puja de tributs que actualment ja paguem més que alguns municipis veïns, fins i tot algun servei mes car que la nostra veïna ciutat de Vic.\nEn aquest temps hem treballat amb els veïns afectats per el mercat, buscant solucions als problemes d´aparcament, de sorolls, de circulació, de ordre, i fins i tot de salut publica, però no hem aconseguit el que volem, parades de mes qualitat i ubicar-lo al polingon industrial.\nTambé hem treballat amb la Plataforma El Torrental, buscant diàleg en les dues parts, on el Regidor d´Urbanisme fins i tot va fer arribar el projecte de restauració als membres de la plataforma, sembla que això el va deixar fora de la taula de contractació i adjudicació d´obres de urbanització del pla parcail El Torrental.\nSegueixo pensant que les noves instalacions esportives podien cohexistir amb el medi natural, i el que nosaltres anomanem la Diagonal de Calldetenes, amaga canvis importants per Calldetenes.\nTambé ens hem ofert per solucionar el conflicte de la Font d´en Titus, penso que el nostre govern en fa un us partidista, ja que la Generalitat no pagarà cap indemnització i l´ajuntament de Sant Juliá ho farà tard, malament, i per molts menys diners del que ens diu el nostre Alacalde.\nEls comptes municipals també hi hem fort ja que abans de les eleccions quasi ningú de Calldetenes no sabia l´endeutament del nostre municipi, tot i així es fan irregularitats com convocar la comissió de comptes amb retard, presentar els tancaments anuals a la Sindicatura de Comptes fora de termini, fins i tot tinc un estat d´execució del pressupost a 30 de juliol mal fet, un altre exemple es que ara que estem tancant el 2007 i per tant esta en exposició publica la comptabilitat, dos persones i jo (càrrec electe, membre de la comissió de comptes) varem anar a fer us del nostre dret, però no el varem poder exercir.\nTots aquests temes em porten a pensar que tal com va dir l´Antoni Bassas, la democràcia en aquest país es justeta, el nostre tinet d´alcalde va llegir el manifest de la diada passada com a postaveu del consistori, sense fer-l´ho amb consens ni tan sols fer-ne arribar copia als altres grups municipals, també puc afirmar que un empleat municipal em posa entrebancs en la meva tasca de regidor, negant-me informació, i acusant-me de voler fer un govern a l´ombra... a Convergència hi ha gent que vol sumar però a mi m´empenyen cap a l´altre cantó.\nSALUT I BONA FESTA MAJOR\nJosep m. Brachs Roviró\nPere Vinyeta\t 15-09-2008 -\t23:22:14\nBenvolgut regidor Brachs,\nHe vist la teva aportació al fòrum i entenc que la fas en qualitat de regidor del nostre ajuntament i és per això que m'he permès adreçar-me a tu en funció del càrrec electe que tant dignament ostentes.\nI voldria contestar ara per ara -el teu escrit dona per molt més- a allò que fa referència al Torrental en la meva qualitat de president de la Plataforma del mateix nom.\nI el que volia és aprofitar una única i apropiada frase en la que esmentes la capacitat de coexistir instal·lacions esportives i medi natural. I vull ressaltar-ho doncs molt interessadament s'estan propagant infàmies respecte de la voluntat de la Plataforma i llurs membres quant als projectes de zona esportiva i urbanització endegat pel nostre consistori.\nLes infàmies a les que em refereixo son les que tergiversen la voluntat inequívoca dels membres de la Plataforma de mantenir qualsevol ecosistema natural com ho és el Torrent de Sant Marc, fent-lo coexistir -com tu perfectament afirmes- amb les instal·lacions esportives que facin falta per la nostra població.\nÉs inacceptable, diria més, és intolerable la demagògia d'aquells que propaguen afirmacions tendencioses tot fent creure que el que volem és frenar el progrés o, com afirma un anònim al Fòrum Pobles, “no ens agrada que es facin coses pel poble” (sic).\nConsidero una immoralitat aquestes afirmacions i voldria pensar que no surten de l'entorn d'aquells que es beneficiaran de la destrucció d'aquell paratge urbà; a la immoralitat, llavors, s'hi sumaria el cinisme de qui en treu un profit personal amb menyspreu per la natura i pels membres d'aquesta comunitat.\nMalauradament ja s'ha fet molt de mal al Torrental... el soterrament innecessari i la tala d'arbres han “expulsat” molta fauna que difícilment podrà recuperar-se. Veure als plànols de la urbanització un carrer amb nom “Torrent de Sant Marc” i un espai anomenat “Plaça dels Ocells” em sembla d'un cinisme esfereïdor.\nUna abraçada i... no defalleixis.\nJPP\t 19-09-2008 -\t18:41:20\nQuan vaig llegir el teu escrit en aquest fòrum de CiU, em varen venir al cap un seguit de preguntes, que desprès de dubtar de si fer-ho o no, finalment m’ he decidit a traslladar-te.\nParles de la teva tasca con a regidor, i per poder formar-me una opinió sobre el que dius, penso que seria bo que em responguessis tres preguntes:\n- Quin va ser l’ encàrrec que et va fer l’ alcalde ?\n- Quines tasques has fet, per estar convençut d’ haver complert el que et va encarregar ?\n- Que l’ hi vas proposar al alcalde que no va acceptar ?\nParles de la voluntat de sumar dels regidors de CiU i estic convençut que es així si parlem només dels regidors. Estic d’ acord amb tu com podràs comprovar en alguns dels escrits en el bloc UnXicdeTot, que no hi haurà altre remei que apujar impostos. En aquest mateix fòrum vàreu iniciar un fil, per debatre tranquil·lament sobre la situació financera, que pel que es veu heu abandonat, suposo que en espera de l’ auditoria de la diputació. En el darrer escrit en el bloc UnXicdeTot sobre aquest tema, a part de fer un petit repàs històric i donar la meva visió, apuntava alguns punts on pensava que es podia actuar. Quina seria la proposta de CiU, o la teva si vols parlar a títol personal, de com cal abordar el tema del dèficit ?\nEn referència al Mercat ja saps quina es la meva opinió, tot i que penso que amb la reducció de parades, i amb els canvis en l’ ordenació del trànsit, la situació ha millorat molt.\nEn el tema de la Font d’ en Titus, quina podria ser la aportació de CiU , que pel que dius l’ alcalde no accepta ?.\nDels entrebancs que et posen per accedir a l’ informació, penso que també caldria ser mes concret. En el debat de la passada campanya electoral, vaig sentir a la gent de PeM, dir que no havien tingut cap problema en accedir al que havien volgut, i això em xoca amb el teu comentari. Que demanes que no et donen ?\nEl teu escrit dona per obrir molts ”fils” segons la filosofia del fòrum de CiU, fer-ho així segurament ens facilitaria el debat.\nAnònim\t 21-09-2008 -\t19:19:34\nBenvolgut JPP i companyia,\nPerquè esteu tots tan d'acord en que l'única mesura possible es apujar els impostos? Calldetenes som dels pobles que els tenim més alts, estem en aquesta situació econòmica per culpa d'una mala gestió econòmica que els catalans en diem "estirar més el braç que la màniga". Hem de pagar tot el poble els errors d'una persona o d'un grup de persones? Algú em pot explicar que com és que estant en aquesta situació tan delicada i sent un poble tan petit estiguem pagant dos arquictectes i dos secretaris a l'ajuntament? Això no ho tenen ni a ciutats grans pero si a Calldetenes. Un clar exemple de que no es fan les coses ben fetes. Segur que se'n poden trobar molts més i espero que vagin sortint i que els grups polítics, CiU o qui sigui els vagin destapant.\nL'única solució que veig possible és apretar-se el cinturó, a casa, al poble i a l'ajuntament, i no estic segur que els actuals polítics que tenim ho sapiguen fer.\nJPP\t 21-09-2008 -\t20:45:00\nEn cap cas jo he dit que l’ única mesura possible sigui l’ apujada d’ impostos, de fet en un escrit sobre aquest tema del passat mes de febrer en el bloc UnXicdeTot, comentava alguns punts on jo crec que es pot incidir per reduir la despesa. El que jo dic es que coincideixo amb en Josep M. Brachs, en que possiblement caldrà apujar els impostos, que es el que jo vaig entendre que ell apuntava en el seu escrit. Lògicament també penso que caldrà fer un refinançament del deute, a part d’ altres mesures.\nEn diferents ocasions he proposat la revisió de despeses corrents com el consum elèctric, el material d’ oficina o el telèfon, i per suposat la despesa de personal, en definitiva el que tu en dius que els catalans anomenem “apretar-se el cinturó”. Pots donar una ullada al meu escrit en el bloc UnXicdeTot sobre aquest tema, on pretenia respondre a la proposta de CiU d’ un debat tranquil sobre l’ estat de comptes, al que per cert no he rebut resposta, ni he llegit cap proposta de ningú, tot i haver convidat a tots els grups a fer-ho.\nNo voldria dubtar de les teves fonts d’ informació, però em costa de creure que estiguem pagant dos se secretaris i dos tècnics municipals. Si fos així seria un lloc clar on es podria reduir la despesa, i de passada fer una bona estirada d’ orelles a tots els grups politics municipals per permetre que això passi. S’ em fa difícil creure que sigui veritat, i crec que senzillament el que ha passat es que t’ has confós amb el canvi de secretari, canvi que l’ ajuntament no pot controlar, ja que no gestiona directament l’ assignació d ‘aquests llocs de treball.\nAnònim\t 21-09-2008 -\t22:23:05\nGràcies per les teves aclaracions.\nEns haurem d'apretar el cinturó de veritat, perquè en l'ho dels impostos ja estem a dalt de tot del ranquing. Si hi hagut canvi de secretari així doncs perquè s'ha quedat l'anterior i en tenim dos? En quant a arquitectes municipals, tan aviat t'atén una noia com un home amb bigoti, i segons tinc entès els dos són arquitectes municipals. Hauràs de començar a pensar en estirar les orelles a algú, però que sigui el què decideix, perquè els altres dos grups pobrets no hi pinten res, almenys alhora de decidir.\nJPP\t 22-09-2008 -\t07:22:30\nDesconec el que dius de la duplicitat de funcions, però crec que si en algun moment hi ha dos secretaris, voldria suposar que es pel traspàs de funcions, i si hi ha dos arquitectes municipals, imagino que deuen cobrar per hores o per projectes.\nEn qualsevol cas si hi ha un funcionament deficient en algun d’ aquests càrrecs, la primera estirada d’ orelles te que ser pel que decideix tal com tu dius, i la segona per els altres dos grups per no donar-la quan toca. O es que els “pobrets” com tu els anomenes, no tenen que fer oposició i explicar aquestes coses i la tenim que fer els veïns ?.


Eleccions al Parlament de Catalunya: Gemma Geis creu que "Figueres serà la capital de la victòria de Junts a Catalunya" - Empordà\nEleccions al Parlament de Catalunya: Gemma Geis creu que "Figueres serà la capital de la victòria de Junts a Catalunya"\nL'acte amb la cap de llista a comarques gironines ha comptat amb la participació de Laura Borràs i el president Carles Puigdemont\nEMPORDA.INFO 06.02.2021 | 08:52\nUn moment de l'acte de campanya de JxCat. EMPORDA.INFO\nUn moment de l'acte de campanya de JxCat.\nFigueres ha acollit l'acte central de campanya de Junts per Catalunya a la capital empordanesa, aquest divendres a la nit. La cap de llista de JxCat a les comarques gironines, Gemma Geis, ha remarcat el proper 14 de febrer el país tria "o ser la majoria àmplia o la via àmplia. I la majoria àmplia sabem el que és i és la que ens porta a la independència". "El vot útil és el de Junts, hem de guanyar amb força", ha defensat Geis, en l'acte central de campanya a Figueres.\nDurant l'acte, en una intervenció telemàtica, el president Carles Puigdemont ha recordat que "en 3 anys de represió i exili, no han estat capaços de proposar unes pàgines alternatives on expliquin que a més de pegar-nos, tenen un projecte per les comarques Gironines, per a la llengua i l'economia. No el tenen. I com que nosaltres sí, no passarem pàgina". "Josep Borrell, cada vegada que vulguis donar lliçons, algú que et recordarà que el teu govern ha pegat persones innocents i pacífiques, que volien votar. Que heu destituït un govern escollit democràticament, dissolt un Parlament i empresonat líders polítics", ha denunciat. "A l'Estat espanyol i a la Unió Europea, els ensenyarem la triple majoria: majoria absoluta al Parlament en escons; superarem el 50% de vots independentistes a les urnes; i tercera majoria, i la que més els dol, Junts liderarà aquesta majoria independentista", ha avançat Puigdemont.\nLa candidata a la presidència de la Generalitat, Laura Borràs, ha explicat que "amb Junts tindrem l'única garantia de tenir un govern independentista, que sense dreceres, però sense aturar-nos, avanci fermament cap a la independència que ens cal".


L'Ajuntament licita per 350.000 euros la compra d'una nau per a la Brigada\n11/01/2021 Serveis - Jordi Rodríguez\nL'Ajuntament de Palamós ha posat a concurs públic el procés de compra-venda d'una nau industrial, que es destinarà a la Brigada Municipal. És una de les inversions principals contemplades pel 2021 a partir dels diners dels romanents de tresoreria del Consistori, que el govern de l'Estat l'ha autoritzat a utilitzar. El preu de licitació per a l'adquisició d'aquest equipament és de 350.000 euros més IVA.\nL'Ajuntament de Palamós busca una nau situada en l'àmbit industrial del municipi. Ha de tenir una superfície construïda de 700 metres quadrats. Un mínim de 450 en planta baixa, i 250 més ampliables al mateix nivell o bé situats en un altell. L'altura mínima de l'espai ha de ser de 4'3 metres als baixos, i de 2'5 a l'altell. Amb la compra d'aquest equipament, Palamós vol desfer-se d'algun dels espais de lloguer que ocupa actualment la Brigada. Ho explica l'alcalde del municipi, Lluís Puig.\nL'Ajuntament de Palamós invertirà aquest any 1'6 milions d'euros dels seus estalvis acumulats. D'aquesta partida, 620.000 euros es destinen a la compra d'aquesta nau industrial, d'altres equipaments per alliberar lloguers, i també de pisos per a atendre casos d'emergència social.\n03/12/2020 - Societat L'Ajuntament comprarà una nau per a la Brigada i més pisos socials


LA FONT DE GRECCIO: Vacances\nNuria (Fenix) 2 de juliol de 2015, a les 21:03\nAquesta setmana, una amiga marxa un mes de vacances...ben normal,..oi ??\nEl fet de compartir-ho es que... la seva motivació per marxar, cap un ambient molt diferent del que es la seva vida quotidiana, la fa allunyar-se molt de nosaltres ....per apropar-se a un país i a una gent en que la seva presencia serà un motiu d’alegria i també d'esperança, i a ella l’omplirà de satisfacció per el fet de ser útil ,...Canvia de lloc,de gent,pero no tant de feina.....ajudar als altres es la seva motivació .\nNo es el seu primer viatge,a llocs allunyats i una mica conflictius. Sempre a països en que els hi cal ajuda .Ella menuda i decidida,cap allà marxa,cada any , a fer vacacions\nBon Viatge Maite, cap ANGOLA. Bona estada ,sigues feliç amb tot i tothom!!!!\nMarta 4 de juliol de 2015, a les 13:54\nM'agrada quan et surt la teva vena de filòleg...\nHas canviat de roba, suposo que anunciant les vacances, a veure si canvies de paisatge també, i alhora vas relaxant la teva expressió. Que tinguis molt bones vacances i que et puguem anar seguint per aquest espai!!!\nMercè Solé 4 de juliol de 2015, a les 19:20\nBones vacacions (m'encanta fer servir aquesta paraula!). Jo intentaré posar ordre a casa i dins meu, reposar i començar a pensar en un curs que es presenta amb canvis familiars i laborals prou significatius. A partir de l'octubre viuré amb un jubilat, una altra paraula ben interessant.Bon estiu a tothom. Guardeu-vos de la calor!\nSergi d'Assís 7 de juliol de 2015, a les 14:19\nEi, que això de "vacacions" anava una mica de broma, eh? A mi se'm fa molt estrany dir "vacacions" en lloc de "vacances"! :)\nNuria (Fenix) 5 de juliol de 2015, a les 16:22\nAhir vaig fer vacances !! unes hores gaudint d’un espai diferent del meu habitual,escoltant la musica d’uns músics diferents.... Els ocells, que el seu cant es confonia amb el remor de l`’aigua, que baixa amb força per les pendents del riu que fa camí per els peus de la serra de Busa.\nSi ,ho se,no son les vacacions "ideals" que es poden desitjar ,pero son moments que serveixen per sentir-me lliure de rutines quotidianes. Penso que hi ha moltes persones que ni tants sols poden gaudir d’aquestes vacances. ...per tant jo les aprofito i com es pot gaudir de cada moment si no és posant-t’hi passió en allò que estàs fent ? I jo ho faig axis.\nTambé una tarda gaudint de l’amistat,fen petar la xerrada, son moments que aprofito per fer vacances..... Tot el que rebem i donem posant-hi amor, respecte i agraïment..crec que podem posar-hi el nom que ens sigui més adient ...ara per la calor,l’estiu i perquè toca...l'anomeno ..vacacions.\nNo obstant tinc els meus dubtes i em pregunto.... es poden classificar com fer vacances fer allò que t'agrada en tot moment? Sentir-te lliure en cada activitat realitzada ?\nBenet 5 de juliol de 2015, a les 16:30\nLes vacances són un moment per aturar-se, reflexionar i encarar el nou any amb les piles recargades, i per això són ben necessàries.\nM. Teresa 6 de juliol de 2015, a les 21:19\nParlar de vacances sempre em porta records especials: acampades, paisatges pirinencs, nits estelades, amistat, espais amb la família, hores llargues sense pressa...\nSergi, desitjo que puguis descansar i que les vacances siguin plàcides. De tot cor, bon estiu!\nNuria (Fenix) 8 de juliol de 2015, a les 17:04\nPer desitjar"" bones vacances"" a tots els qui passegeu per aquest racó de la Font de Greccio,us deixo un bonic poema ....\nAl País de les Vacances (Isabel Barriel)\nSom el que aprenem ,el que i a qui estimem ,el que somiem, el que desitgem, el que recordem, ,el que compartim i tot això ho podem fer gràcies als mots i a les paraules.\nGracies Sergi !! per donar-nos oportunitat de" recollir " aigua fresca i clara de la Font de Greccio .\nMercè 10 de juliol de 2015, a les 12:14\nMª Teresa, tens raó: Parlar de vacances sempre ens evoca records especials.\nJo, que ja sóc molt gran, penso en les meves primeres, quan els obrers només tenien una setmana i el personal d'oficines quinze dies, que no fèiem perquè s'havia de fer el setmanal del personal de fàbrica. Eren temps molt difícils i durs, les vacances s'aprofitaven per fer aquelles feines que no podíem fer durant l'any. Tot i això, erem feliços i ens ens semblava qui-sap-què.\nAmb el temps tot ha anat canviant per bé, gràcies a Déu. Qui més qui menys, avui, tothom pot passar les vacances fent aquelles coses bones que tu apuntes i més, només cal saber planejar-no-les bé\nA tu, a tots els qui ens trobem a la Font, i sobretot a tu, Sergi, que ens eixamples horitzons amb els teus comentaris\noreneta 10 de juliol de 2015, a les 12:53\n"Una oreneta no fa estiu, ni dues primavera"\n¡¡Bones vacances vora una Bona Font a Tothom!! Pau i Bé.\nSergi d'Assís 10 de juliol de 2015, a les 14:13\nHi ha comentaris ben bonics. Moltes gràcies!!


fina9 – El correu del Purgatori\nEl divendres 8 de març celebrem un nou dia de la dona, amb reivindicacions i denúncies, però que ningú pensi que només les dones tenim el nostre dia, també hi ha un dia de l’home el 19 de novembre, es parla poc d’aquest dia, potser perquè els homes passen una mica d’aquestes coses o potser perquè ells no necessiten un dia per reivindicar els seus drets, ja que potser pensen que cada dia és el seu dia, i segurament no van mal encaminats.\nPerò divendres és el nostre dia, i les companyes de la candidatura de PRIMÀRIES MANRESA volem adherir-nos a totes les reivindicacions justes i denunciar els assassinats, les violacions, els assetjaments, les discriminacions i les moltes injustícies patides, expressant la nostra repulsa i enuig davant aquests fets, alguns molt greus.\nEstem sotmeses a una Constitució “de moment” (tantes vegades utilitzada de bandera) i unes lleis que igualen els sexes en drets i deures. Semblaria una cosa solucionada i molt clara, però soterradament la realitat és una altra: masclisme aclaparador i prepotent amb maltractaments físics i/o psicològics, cosa que cap dona ha d’acceptar i sempre denunciar, les dones no som inferiors als homes i per tant cap home és propietari de la vida d’una dona. Les lleis interpretades segons paràmetres misògins i les darreres sentències no han afavorit precisament a les dones, algunes sentències decididament han estat aberrants.\nPer això, hem de seguir reivindicant i treballant per una igualtat real i efectiva, amb condemnes exemplars per accions violentes contra dones, nenes i adolescents, s’ha d’acabar amb la violència masclista. També qualsevol tipus de discriminació i per una equiparació salarial, que aquestes alçades del segle XXI s’hauria de donar per suposada.\nNo hem d’empoderar a ningú, cada dona per si mateixa té un poder il·limitat i l’ha de fer valer a cada moment, en defensa dels seus drets, que són els mateixos que els dels homes. No hem de crear espais separats, homes i dones som un tot, no tots els homes ataquen les dones o les menyspreen, i moltes d’aquestes situacions també milloren amb una més gran educació dels dos sexes.\nCal recordar i donar suport a les grans lluites de les dones de països amb règims totalitaris i integristes, amb la seva greu i dura problemàtica, on aquestes lluites fins i tot els poden costar la vida. També recordem les lluites de les nostres predecessores en el nostre país, en unes èpoques que no podien votar, no eren majors d’edat fins els 25 anys, només elles eren condemnades per adulteri i tots els seus negocis i comptes els fiscalitzava i havien de comptar amb l’aprovació del marit, això només és una petita mostra de com es funcionava sota la dictadura.\nPer acabar, un gran reconeixement a unes dones treballadores de la nostra ciutat, que en plena dictadura franquista el mes de gener l’any 1946, van reivindicar els seus drets salarials vulnerats vergonyosament, amb una vaga a l’empresa Bertrand i Serra (Fàbrica Nova), en una època que era inconcebible fer una cosa així.\nCANDIDATES DE PRIMÀRIES MANRESA\nAutor fina9Publicat el 8 de març de 2019 Categories GeneralDeixa un comentari a Manifest 8 de març de 2019 DIA DE LA DONA (PRIMÀRIES MANRESA)\nCal apropar els serveis socials als barris per una millor gestió de proximitat, i amb una dotació suficient, fer un seguiment molt directa de situacions de risc, especialment en els sectors més vulnerables.\nHem de donar més suport i visibilitat als barris de la ciutat i a les seves entitats i associacions, per tal que siguin uns ens vius i actius, per poder tenir una comunicació constant amb elles, que per proximitat tenen molt present les necessitats de cada barri en concret.\nVolem integrar els nouvinguts reforçant la identitat i l’orgull de pertinença a la ciutat i la catalanitat sense exclusions, amb accions per reforçar l’apropament a les institucions i entitats de la ciutat.\nS’ha de crear habitatge públic de lloguer i fer aflorar el gran potencial en habitatges buits de que disposa la ciutat, amb ajudes puntuals a les diferents necessitats, aprofitant per millorar i evitar la degradació del barri antic.\nL’urbanisme que precisa la ciutat ha de ser apropiat, innovador no basat en idees centenàries, pensat per l’orografia de la ciutat, els seus ciutadans i les seves necessitats, amb una gestió eficaç, amb obres que no s’eternitzin, i consensuada amb la seva població\nS`ha d’adequar la mobilitat i els transports urbans tenint en compte que la nostra població és molt envellida (segons previsions a 10 anys vista, no canviarà, fins i tot repuntarà a l’alça) per tant s’ha d’adaptar a la pròpia estructura física de la ciutat. També s’han de fomentar els aparcaments dissuasius, amb unes bones connexions urbanes, cal potenciar microbusos elèctrics en els sectors on hores d’ara no tenen cap transport públic, i/o que estan molt allunyats a vegades per la impossibilitat física de fer arribar els grans busos, més aptes per ciutats amb grans avingudes.\nPotenciar aparcaments municipals econòmics, amb una zona blava assequible no extorsionadora, que sigui un guany per la ciutat no una despesa confiscadora i entorpidora del seu desenvolupament.\nLa seguretat ciutadana ha de millorar a tots els barris. Cal coordinar les policies locals i els mossos d’esquadra des de la Junta de Seguretat Municipal, tenint especial cura a les noves problemàtiques.\nApostar per afavorir els joves emprenedors locals tenint en compte criteris de sostenibilitat ambiental, social i d’innovació, sempre afavorint el seu desenvolupament a la ciutat i potenciar un comerç de proximitat que recuperi el centre ciutadà.\nVolem apostar per uns polígons industrials atractius per noves empreses, amb unes bones infraestructures i comunicacions.\nApostar per una transparència total en la contractació de serveis i obres, afavorint en primer lloc els locals i nacionals, abandonat les empreses de l’IBEX35.\nDefensem un model d’oci alternatiu i per la convivència ciutadana, consensuat amb col·lectius i associacions.\nL’Ajuntament ha de plantar cara als diferents poders econòmics i polítics per millorar totes les comunicacions actuals que ofeguen Manresa i el seu desenvolupament social i econòmic, no tant sols amb declaracions o actes simbòlics, sinó amb accions contundents. NO podem permetre que les persones es juguin la vida en els desplaçament per carretera i/o tren. NO podem seguir sent la Catalunya profunda i oblidada. NO podem seguir tenint unes comunicacions del segle passat o de fa dos segles.\nHem de fer nostre el lema de “JA N’HI HA PROU”.\nAutor fina9Publicat el 22 de febrer de 2019 22 de febrer de 2019 Categories Candidatura PrimàriesDeixa un comentari a Les meves primeres idees per un programa municipal, per una Manresa forta, per una Manresa republicana, per una Manresa independent! MANRESA, TRENCA LES CADENES D’ANYS DE SILENCI I S’ALLIBERA!\nAutor fina9Publicat el 21 de febrer de 2019 Categories Candidatura PrimàriesDeixa un comentari a Dia 22 de febrer, Acte de Final de Campanya a “LA VINYETA” Barri de la Sagrada Família\n🚨 Això s’acosta. Aquest dissabte a Manresa es vota! 📢\nVotarem la llista de Primàries. 🙋♀🙋♂\nMarcarem 4 Candidats a la papereta!.☑\nAixò és democràcia directa. 💪\nHi ets a temps, registra’t awww.primariescatalunya.cat i vine! 🌞\nAutor fina9Publicat el 21 de febrer de 2019 Categories Candidatura PrimàriesDeixa un comentari a Candidates i candidats de PRIMÀRIES MANRESA\nGintonic de tarda 17/02/2019\nAutor fina9Publicat el 20 de febrer de 2019 Categories Candidatura PrimàriesDeixa un comentari a Tertúlia a Radio Sallent de quatre candidats de PRIMÀRIES MANRESA\nAutor fina9Publicat el 13 de febrer de 2019 20 de febrer de 2019 Categories Noticies ManresaDeixa un comentari a No podem ni hem d’oblidar, que el Cor de Catalunya, té un Cor ennegrit, per les desgracies en comunicacions que ningú soluciona, fins ara era la carretera, per desgracia haurem d’afegir la RENFE\nPrimàries, són i som la ciutadania\nPrimàries, és un sistema obert, i el programa electoral s’anirà forjant amb les aportacions de la ciutadania manresana que s’hagi apuntat a aquesta nova manera de veure el municipalisme. Amb un control total de les persones, no basat en les decisions de les cúpules dels partits que a vegades estan molt lluny de la nostra ciutat, en quilometres i en consciencia sobre les necessitats de Manresa, com passa en l’actualitat masses vegades…\nAutor fina9Publicat el 12 de febrer de 2019 12 de febrer de 2019 Categories Primàries ManresaDeixa un comentari a Primàries, són i som la ciutadania\nTV3 noticies Manifestació ahir contra l’estat de la línia de tren R4 i totes les infraestructures de la Catalunya Central\nAutor fina9Publicat el 12 de febrer de 2019 Categories mobilitat i comunicacionsDeixa un comentari a TV3 noticies Manifestació ahir contra l’estat de la línia de tren R4 i totes les infraestructures de la Catalunya Central\nAutor fina9Publicat el 11 de febrer de 2019 Categories Candidatura PrimàriesDeixa un comentari a CANAL TARONJA / Presentació dels candidats en el procés de les Primàries Manresa\nLa PLATAFORMA CIUTADANA NO MÉS MORTS A LA C-55, estarem a la manifestació, donant suport a les víctimes i usuaris de RENFE, i reivindicant millores a la línia que fa anys s’haurien d’haver fet. Que la gent de la Catalunya Central no s’hagi de jugar la vida quan agafa el tren o la carretera C-55.\nAutor fina9Publicat el 11 de febrer de 2019 Categories Carretera C-55, mobilitat i comunicacionsDeixa un comentari a La PLATAFORMA CIUTADANA NO MÉS MORTS A LA C-55, estarem a la manifestació, donant suport a les víctimes i usuaris de RENFE, i reivindicant millores a la línia que fa anys s’haurien d’haver fet. Que la gent de la Catalunya Central no s’hagi de jugar la vida quan agafa el tren o la carretera C-55.


Medi Ambient engega un projecte per a la recuperació integral del riu Vinalopó - VilaWeb\nMedi Ambient engega un projecte per a la recuperació integral del riu Vinalopó\nEl secretari de Medi Ambient de la Generalitat, Fran Quesada, l'ha explicat a representants municipals, entre els quals de l'Ajuntament de Bocairent\nEl secretari de Medi Ambient i Canvi Climàtic de la Generalitat, Fran Quesada, s’ha reunit aquest dimecres amb representants de localitats regades pel riu Vinalopó, entre les quals Bocairent, per explicar-los el projecte impulsat per la Conselleria d’Agricultura, Medi Ambient, Canvi Climàtic i Desenvolupament Rural que persegueix la recuperació integral del riu.\nLa iniciativa es farà atenent no només criteris ecològics o hidrològics, sinó apostant per una perspectiva socioecosistèmica que incorpore les demandes i expectatives de les poblacions implicades, segons han informat en un comunicat des del seu departament.\nA més de Bocairent, han participat en la reunió celebrada a Elda representants dels ajuntaments d’Elda, Biar, Elx, Villena, Monfort, Banyeres de Mariola, Beneixama, Petrer, Santa Pola, Novelda, Monòver, el Camp de Mirra, Asp i Elda.\n‘Aquest pla d’actuació preveu una fase diagnòstica, que permetrà de conèixer les expectatives de la societat respecte al Vinalopó i abordar una actuació nova, única, integradora, allunyada d’accions cosmètiques i centrada sobretot a engegar un pla que recupere de forma integral la conca del Vinalopó’, ha assenyalat Quesada.\nLa rehabilitació del sistema fluvial del Vinalopó busca la recuperació de la varietat d’ambients existents a la conca hidrogràfica, que inclou espais naturals protegits, hàbitats considerats com a prioritaris per la Unió Europea, a més d’espècies de flora i fauna endèmiques amenaçades per la degradació del riu.\nAlhora, es pretén de ‘retornar el riu a la ciutadania, incidint en l’adequació d’àrees d’ús públic’, naturalitzant el riu al pas pels pobles i ciutats i corregint aquells impactes negatius que han convertit el Vinalopó més en un problema que en una solució per millorar la qualitat ambiental del seu territori i fer front als reptes que planteja el canvi climàtic.\nEl pla de recuperació integral començarà amb un estudi inicial destinat a obtenir el diagnòstic de l’estat mediambiental del riu, a més d’aproximar-se la realitat social. Es realitzaran entrevistes amb diferents especialistes, tècnics de l’administració (estatal, valenciana i local), agents socioeconòmics i membres d’associacions amb sensibilitat ecològica o coneixedores del patrimoni arqueològic, històric i cultural associat al riu.\nS’avaluarà l’estat de sobreexplotació dels aqüífers del Vinalopó, la contaminació, la desertificació a la conca hidrogràfica i, sobretot, es proposaran solucions encaminades a incrementar la resiliència pròpia dels ecosistemes fluvials, establint un cabal mínim ecològic que li retorne el caràcter d’infraestructura verda i corredor biològic.\nAquest estudi aborda la problemàtica del riu des d’una perspectiva socioecosistèmica que posa l’accent en un procés participatiu que integre els agents socials, econòmics i institucionals més rellevants de la conca del riu per a conformar un projecte col·lectiu per al riu Vinalopó.


Ja són 12 els Municipis per la Independència ! directe!cat\nPolítica Última actualització Dijous, 29 de setembre de 2011 17:04 h\nN'hi ha sis més pendents d'aprovació\nLes Borges Blanques, Maspujols, Balaguer, Ripoll i Olot han aprovat aquest dijous adherir-se a l'Associació de Municipis per la Independència i d'aquesta manera ja s'arriba a la dotzena de poblacions i ciutats que volen seguir les passes que Vic va començar a traçar. L'alcalde vigatà, Josep Maria d'Abadal, va ser pioner en aprovar una moció en favor de la creació d'una associació d'ens locals amb l'objectiu de defensar l'assoliment dels drets nacionals de Catalunya i promoure l'exercici del dret a decidir. Acte seguit s'hi va afegir Port de la Selva i amb els municipis que en el ple d'avui han donat el vistiplau en l'adhesió ja en són 12. Una xifra que no para de créixer atés que Mollerussa, Solsona, Pardines, Girona, Calella, Cervera i Tona ho faran en els propers dies.\nadhesions, municipis per la independència\n30 de setembre de 2011, 20.26 h\nNo, si jo, me n´alegro moltíssim!! A veure si a St. Celoni també es podrà fer, difícil amb només dos regidors de la CUP i 7 de CiU (la resta són 8 del PSC)... S´admeteixen apostes...:-D\n30 de setembre de 2011, 18.56 h\nTot i que a CiU els falta valentia i ambició nacional, no són el mateix que el PSC, tal com des d'Esquerra han intentat vendre des del 2003 fins al 2011.\n30 de setembre de 2011, 18.00 h\n#7 Sabadell, tampoc. que jo sàpiga al Vallès Occidental, qui s'hi ha afegit?\n30 de setembre de 2011, 17.47 h\nUfff; després del famós "boicot al cava" per part d'Espanya, no entenc com és possible que al Penedès hi hagi tant poca sensibilització pel país, quan hauria de ser una comarca puntera en esperit nacional independentista, ja que pateixen l'averssió dels espanyols d'una manera molt directe.\nPotser per cassos com aquests molts veiem el futur del nostre país molt negre.\n30 de setembre de 2011, 10.44 h\nVISCA ELS POBLES CATALANS!!!!!.-Avui sols estarà lo meu en noticia@elmati.cat no us arrepentireu!!.\n30 de setembre de 2011, 09.59 h\nAviam si tots els municipis de l'Alt Penedès fan el gest i s'hi afegeixen. De moment, que jo sàpiga encara no n'hi ha cap. Independència es l'únic camí per sortir d'un país invasor que ens ofega i ens roba. Ànims, que a poc a poc ho aconseguirem.\n30 de setembre de 2011, 09.50 h\n30 de setembre de 2011, 09.43 h\nCelebro amb alegria aquesta bona noticia. I el millor és que cada cert temps hi han més municipis que s'hi afegeixen. Vull felicitar a tots aquells que ja s'hi han afegit i també donar ànims als municipis que es plantejen fer aquest pas. Com diu un comentari anterior, i amb el que hi estic totalment d'acord: de mica en mica s'omple la pica. Companys, el procés per a la nostra independència ja ha començat. Seguim lluitant amb força, doncs!\n30 de setembre de 2011, 08.32 h\na Cardedeu és va aprovar la moció per adherir-s'hi ahir la nit amb els vots a favor de CiU CUP ICV GpC l'abstenció de PSC i el vot en contra del PP\n30 de setembre de 2011, 08.00 h\n#1 Són pocs, però ja n'hi ha més que fa un mes. I com diem els catalans de mica en mica s'omple la pica...


Èxit absolut al mundial de trial - Canal Taronja Osona i Moianès\nIniciNotíciesEsportsÈxit absolut al mundial de trial\nVic ha acollit aquest cap de setmana els campionats del Món de Trial. Una prova que ha significat grans èxits pels esportistes de casa nostra. Ja a la jornada de dijous, la inaugural, Martí Riera va proclamar-se campió del món per equips, formant part d’una selecció espanyola amb grans noms com Vera Barón, que es va proclamar campiona en categoria femenina individual, i el madrileny Borja Conejos, que es va proclamar campió en categoria masculí 20 polzades, per davant d’Alejandro Montalvo i el també osonenc Eloi Palau. La competició, doncs, començava de manera immillorable per Martí Riera, que encara competeix en categoria júnior.\nDivendres i dissabte es van celebrar les semifinals, i diumenge les finals individuals, unes proves duríssimes en una zona nova al Mas de Bigues de Vic. En categoria femenina, Vera Barón no va fallar. En masculina 20 polzades, el representant osonenc Eloi Palau va pujar al tercer calaix del podi amb 200 punts, només 30 per sota d’Alejandro Montalvo i 40 per darrere de Borja Conejos. La gran alegria per la comarca d’osona i també per Vic, organitzadora d’aquestes finals, va ser la cursa del vigatà Martí Riera, que va proclamar-se campió del món júnior amb 280 punts, una marca bestial i que el va deixar a 80 punts del segon classificat.\nL’organització va ser un èxit i des de l’ajuntament de Vic, l’UCI i Trialsport, van assegurar que aquest cap de setmana s’ha vist un gran espectacle i que ha situat la zona de trial del Mas de Bigues al capdavant del món del bicitrial.\nUn nou tram de muralla ibèrica


Faran un nou edifici al bosc de la Concòrdia per a usos culturals i de lleure\nEscrit per Redacció el 4 gener 2021\n800.000 euros pel camí escolar de l’escola Pau Casals 14 desembre 2020\nLa Junta de Govern Local ha aprovat aquest dilluns de forma inicial les obres de l’equipament cultural que es construirà al bosc de la Concòrdia i que substituirà la construcció actual, on s’ubica l’entitat La Llar del Vent. Les obres s’han adjudicat per 386.000 euros i duraran mig any una vegada comencin.\nSegons l’Ajuntament, els actuals barracons on hi ha La Llar del Vent es van construir als anys 70 del segle passat, fa mig segle, per a ús escolar provisional mentre es feia l’escola Font Rosella, a la Concòrdia. Després van acollir l’esplai però ara el seu estat ja és “força deficitari malgrat les tasques de manteniment que s’hi han anat fent”. Per això s’ha optat per construir un nou equipament, no exactament en la mateixa ubicació sinó al costat, afectant “el mínim la vegetació i millorant l’accés al bosc de la Concòrdia”.\nLes obres duraran uns sis mesos un cop comencin i costaran 386.000 euros. S’han adjudicat a l’empresa Izer Ingeniería y Economia SL. El nou edifici tindrà un material prefabricat i desmuntable. Tindrà poc més de 300 metres quadrats, una sola planta i cinc espais o sales polivalents, més un despatx, magatzem, lavabos, una sala de neteja i recepció.\nSegons el consistori, les activitats del nou equipament posaran en valor el bosc de la Concòrdia i respondrà a les necessitats de lleu i culturals de l’entorn. Quan es faci el nou edifici, l’actual serà enderrocat.\nFoto portada: els actuals mòduls on hi ha la Llar del Vent. Autor: M.Tornel.


Benlloc – La Conselleria licita l’obra per evitar inundacions a Benlloc\nLa Conselleria licita l’obra per evitar inundacions a Benlloc\nDesprés de cinc anys, La Conselleria d’Agricultura, Desenvolupament rural, Emergències Climàtiques i Transició Ecològica va licitar dilluns passat el permís per a la realització d’obres des del barranc de la font fins al povet nou.\nL’objectiu d’aquestes obres és la protecció contra les possibles inundacions que puguen sorgir, així com ja hem presenciat en anys anteriors.\nAquest exercici estava dins del Pla d’Acció Territorial de Prevenció de Risc d’Inundació de la Comunitat Valenciana (Patricova), però ha sigut ara quan s’ha dut a terme la seua aprovació. Així mateix, el pressupost concedit a l’Ajuntament de Benlloc per part de la Conselleria ha sigut de 350.723,14€.\nHan tardat molt a concedir-nos aquest exercici, però per fi ho hem aconseguit.\nEn marxa la segona fase del Casal Jove\nTags: Conselleria, inundació, obra, riu


El festival Riubombori arriba amb cap de cartell i es finançarà venent samarretes – Radio Montblanc\nEl festival Riubombori arriba amb cap de cartell i es finançarà venent samarretes\nLa quarta edició del festival es farà a l'Espluga de Francolí el 4 de juliol\nLa Cultural Jordi Francolí ha presentat les novetats de la cinquena edició del Riubombori, el festival i cantautors de la Conca de Barberà. La cita, que tindrà lloc el 4 de juliol al Jardí dels Francolins de l’Espluga, arriba amb diverses novetats.\nUna de les més destacades és que el festival tindrà, en aquest cinquena edició, cap de cartell. Serà la cantant Sandra Sangiao i alguns dels components de la banda Barcelona Gipsy Klezmer Orchestra. Una cantant que va participar al darrer disc de Jordi Francolí i que sempre que ha pogut ha participat als d’actes d’homenatge al músic espluguí.\nA banda del cap de cartell, al Riubombori tornarà a ser un aparador de grups i cantautors del Camp de Tarragona i comptarà amb artistes del territori també de comarques veïnes.\nUn altre de les novetats destacades és el sistema de finançament que utilitzaran. En aquest edició, han optat per vendre samarretes per poder finançar el festival, amb un disseny del Joan Turu i amb la frase ‘Sense pressa’, nom del darrer disc de Jordi Francolí. Es podran comprar al preu de 10 euros a l’Índex de l’Espluga, a la Perfumeria Vives de Montblanc i al web lamusca.cat. A més, han posat en marxa una campanya a través de les xarxes socials perquè la gent comparteixi una fotografia amb la samarreta amb l’etiqueta #jojalaporto.\nEl festival manté els criteris d’elecció de grups de les passades edició, amb l’objectiu de que els músics i els artistes presentin alguna novetat respecte a la passada edició del festival. A banda del cap de cartell, en aquesta edició hi haurà els següents grups i cantants: Xavier Iborra (Montblanc), Fito Luri (Reus), Anatòlia i les 6 guineus (L’Espluga de Francolí), Laia i les abraçades àrtiques (Tarragona), Marc Freixas i Albert Gàmez (Igualada), Origen (Blancafort) i Joan Boada BANDULIMEJANT (Terrassa).\nObriran el Riubombori els amics de la Batucada dels Diables de l’Espluga de Francolí i el tancarà el punxa discs DJ Alexandre Bonanit (El Pinatell).\nA banda de la música, el Riubombori tornarà a comptar amb activitats paral·leles, sopar popular, parada d’artesans i intervencions artístiques que serviran per decorar l’espai del Jardí dels Francolins, que torna a acollir el festival.


Listings >> Tallers - Formació - Cursos >>Administració Pública >>Cursos i talleres >>Escola de música >>Idiomes >>Tallers musicals >>Esport i benestar >>Artístic >>Extraescolars >>Informàtica\nApropem la cultura i el coneixement a l'àmbit local\n+34 972 57 36 12+34 672 22 02 55\nSom un espai que apropem la cultura i el coneixement a l’àmbit local i fem realitat la participació activa de la nostra comunitat. El Centre Cívic de Porqueres va néixer fa 23 anys amb la voluntat d’esdevenir un equipament cultural d’atenció bàsica.\nDurant tots aquests anys, hem treballat perquè el Centre Cívic sigui un espai obert i actiu, generador de projectes locals i aixopluc de les iniciatives de col·lectius i entitats; un centre que fomenta la formació cívica i artística de les persones,que dona suport a la creació i a la difusió de la producció cultural, i que facilita l’accés a la cultura.\nSom el Cívic! No som un centre sociocultural més, i volem ser un referent cultural al municipi. Som un espai que, des de la proximitat, apropem la creativitat i el coneixement als veïns del municipi. Som un punt de trobada on compartim aprenentatges i experiències que ens acompanyen al llarg de la vida.\nCreiem que el Cívic és l’espai idoni per construir la vida cultural de la nostra vila a través de la participació i la corresponsabilitat; un equipament on podem sumar esforços per fer realitat un món local creatiu i innovador.\nPer això tenim ganes d’assumir nous reptes i contribuir al desenvolupament cultural de casa nostra, amb la implicació de tots vosaltres, si ens hi voleu acompanyar!\nConeix tota la programació detallada (descripció, professional, horaris i preus) clicant aquí\nLes activitats de l’agenda, així com els monogràfics, les podeu trobar aquí!\nSecretaria: De dilluns a divendres de 17 a 21 h Dilluns de 9 a 12 h Rocòdrom: De dilluns a divendres de 17 a 21 h Dijous a la tarda, tancat El Bar del Cívic De dilluns a dijous de 16.30 a 22.30 h Divendres i dissabte de 16 a 00.30 h


Dimecres, Octubre 15, 2014 - 15:00\nL' Ajuntament de Cabanes instal.la un Punt AutoServef\nL'Ajuntament de Cabanes instal·la l'AutoServef per a acostar el servici d'ocupació als ciutadans. El dimarts dia 21 d'octubre a les 10:00 del matí tindrà lloc una reunió informativa sobre el funcionament, en les Oficines Municipals.\nL'Ajuntament de Cabanes ha instal·lat ja l'AutoServef per a acostar el servici d'ocupació als ciutadans per a gestionar qualsevol tràmit.\nAmb l'objectiu de prestar el servici de forma integral, l'Ajuntament de Cabanes s'ha acollit a esta ferramenta dirigida a facilitar als usuaris que no tenen accés a internet tots els servicis de Portal d'Ocupació del SERVEF, incrementant amb això l'eficàcia en la gestió, a través d'una participació personalitzada de l'usuari, aportant al mateix temps una major agilitat a l'hora d'omplir els objectius proposats. Amb això es pretén a més promoure la cohesió territorial, disminuint els desequilibris actualment detectats i afavorint la igualtat d'accés de tots els ciutadans de la Comunitat Valenciana als servicis públics.\nL'esmentat sistema permetrà a l'usuari obtindre informació amb total privacitat i autonomia sobre els servicis següents: consulta d'ofertes d'ocupació, el meu centre servef d'ocupació, renovació de la demanda d'ocupació, consulta de currículum, generació de certificats, sol·licitud de formació, registre d'interessats (vinculat a la consulta d'ofertes) i la intenció de resultats de preselecció.\nLa ferramenta està ja preparada per a incloure qualsevol altre servici que en el futur es vaig implementar en el sistema autoSERVEF.


Viatge a València. VEU Revista cultural de la Universitat d'Alacant\nAlacant,12 de març de 2018\nEl pròxim 23 de març, el Servei de Llengües de la UA organitza una excursió a València amb l'alumnat dels tallers de llengües i els cursos de valencià.\nL'itinerari del viatge serà:\n14.30 Dinar al restaurant El Forcat, amb aperitius, arròs, postres i beguda: 16€. Amb café: 17€\n19.00 Arribada a Alacant(aprox)\nEl transport fins València i les entrades són gratuïts, però el dinar va a compte de cadascú.\nLes places són limitades i atendran les peticions per ordre d'inscripció.\nLes inscripcions són fins el 21 de març.\nHaureu de portar roba còmoda amb calcer adequat per a recórrer la ciutat. La visita comptara amb un guia acreditat de la Conselleria de Cultura de València que us acompanyarà al llarg de tot el recorregut.\nMenjar per esmorzar i brenar, qui ho considere , ja que no es pararà fins a l’hora de dinar.\nSi voleu anar-hi, empleneu el formulari d'inscripció


El compositor Lluís Alcalà guanya el Premi Popular de la Sardana de l'Any amb el tema '25 anys màgics' La República\nEl compositor Lluís Alcalà guanya el Premi Popular de la Sardana de l’Any amb el tema ’25 anys màgics’\nACN Barcelona.-El compositor Lluís Alcalà ha guanyat el Premi Popular del concurs de la Sardana de l’Any amb el tema ’25 anys màgics’. Així ho han decidit els espectadors que […]\nACN Barcelona.-El compositor Lluís Alcalà ha guanyat el Premi Popular del concurs de la Sardana de l’Any amb el tema ’25 anys màgics’. Així ho han decidit els espectadors que han seguit en directe la transmissió del certamen, que enguany s’ha fet telematicament a causa de la pandèmia del coronavirus. El guardó popular ha reconegut, doncs, l’obra d’Alcalà, dedicada als 25 anys de matrimoni d’una parella sardanista. La sardana ‘Sió’, de Jan Fité, ha obtingut el Premi Joventut i ‘Llobregat Grooves’, de Marc Timón, ha obtingut el Premi de la Crítica. L’accèssit del Premi Popular ha estat per a ‘Gresca, tabola i Ball de Rams’, de Jordi León i pel que fa a l’accèssit del Premi de la Crítica, ha estat per a ‘Un mar de verdor’, de Joan Druguet.\nA l’esdeveniment també s’ha anunciat que la propera Final de La Sardana de l’Any es farà al Teatre del Casal de l’Espluga de Francolí (Conca de Barberà), el dissabte 15 de maig de 2021. Serà una edició especial en què es votaran les guanyadores dels darrers 16 anys i al 2022 es triarà la Sardana de l’Any 2020-2021. Des de l’àrea de Cultura de l’Ajuntament de l’Espluga de Francolí s’ha celebrat el fet de poder acollir aquest esdeveniment cultural de referència a la població i s’espera que aquest es pugui desenvolupar amb menys restriccions sanitàries. La consellera de Cultura, Àngels Ponsa, també ha intervingut a la Final amb una gravació, en què ha indicat que “és important no defallir” i ha felicitat a l’organització per l’esdeveniment. Premi Joventut’Sió’, Premi Joventut és una sardana dedicada al 30è aniversari de la cobla La Jovenívola d’Agramunt. L’accèssit ha sigut per a ‘A temps!’, d’Anna Abad. Aquest premi vol fomentar i premiar les composicions de sardanes per part de compositors de fins a 30 anys. El jurat que ha triat el guanyador l’integraven músics de reconegut prestigi vinculats al món de la cobla: Joan Gibert, Jordi Figaró, Joan Francesc Vidal, Xavi Molina i Jordi Molina. Un edició “estranya”El coronavirus ha afectat de ple el concurs de La Sardana de l’Any i la seva Final. Per això, ha sigut la primera vegada que la votació per al Premi Popular s’ha fet íntegrament per internet. D’aquesta manera, tothom que ha volgut participar-hi ha hagut de registrar-se prèviament.Pel que fa a la gala d’aquest dissabte, ha comptat amb l’actuació de l’Esbart Dansaire de Rubí, amb les cobles La Principal de la Bisbal i Jovenívola de Sabadell, així com els percussionistes Jaume Yelo i Joan Torras a la part musical. La primera part, com sempre, ha ofert les sardanes finalistes. Una edició que ha comptat amb un total de 12 finalistes, tot i que habitualment només en són una desena. L’esdeveniment s’havia de celebrar a Sabadell, al maig, però la pandèmia va anul·lar la possibilitat de fer-la presencialment a l’espai escollit inicialment.


Lliurement de les beques de Formació Professional i els Premis de Recerca 2012-2013 - Actes d'entrega - Fundació Privada Reddis\nLa Fundació Privada Reddis atorga, des de l’any 1995, beques als estudiants de Formació Professional. Al llarg d’aquests 18 anys, ha becat prop de 150 alumnes d’ FP i ha entregat al voltant de 140.000€. Aquest any han estat 13 els alumnes que han demostrat un bon aprofitament al llarg dels seus estudis i que han pogut beneficiar-se d’aquestes beques.\nLes beques d'FP tenen un import de 600€ i es distribueixen proporcionalment al nombre d'alumnes de Cicles Formatius de Grau Superior de cada IES de la comarca del Baix Camp (IES Gaudí, IES d’Horticultura, IES Baix Camp, IES Domènech i Muntaner, IES Ramon Berenguer IV i l’Escola d’Hoteleria i Turisme, IES Berenguer d’Entença i l’Escola d’Art i Disseny). L’import total en beques per al curs 2012-2013 ha estat de 7.800€.\nUn dels 13 alumnes becats de Formació Professional recollint el seu diploma\nPerò, a més a més de les beques de formació professional, la Fundació Privada Reddis ha convocat, per tercer any consecutiu, una nova edició dels Premis de Recerca de Batxillerat, amb l’objectiu de potenciar la recerca i la investigació a l’ensenyament secundari post obligatori.\nEl jurat, presidit pel Sr. Josep Ramon Tarragó (en representació del Departament d’Ensenyament) i format pel Sr. Josep Andreu (en representació de la Fundació Privada Reddis), la Sra. Montserrat Jové (en representació de la Universitat Rovira i Virgili), la Sra. Maria Teresa Piquer (en representació de la Fundació Privada Reddis) i el Sr. Prudenci López (en representació dels directors/es dels centres de secundària del Baix Camp), va establir els següents premis:\n1r. Premi (1.500€): Cures pal·liatives al Camp de Tarragona. Per Maria Agràs Guàrdia, de l’Institut Baix Camp de Reus\n2on. Premi (1.000€): Fermentació alcohòlica, Biotecnologia alimentària mil·lenària. Per Enric Petrus Pérez, de l’Institut de Cambrils\nAccèssit (400€): Formulem ?- Disseny del traçat d’un circuit de Fórmula 1. Per Enric Auladell Bernat, de l’Institut Gabriel Ferrater de Reus\nAccèssit (400€): La bioluminescència, estudi pràctic amb Pyrocystis Lumula i Vibrio Fischeri. Per Miguel Bernús Pérez, de l’Institut Cambrils\nLa guanyadora del 1r. Premi de Recerca de l'Àmbit Científic - Tecnològic, Maria Agràs, recollint el diploma\n1r. Premi (1.500€): El llegat de l’evolució. Estudi biodemogràfic del poble de Gallicant. Per Eva Pujals Vidal, de l’Institut Gabriel Ferrater de Reus\n2on. Premi (1.000€): La vida en un marc. Per Iris Domingo Domingo, de l’Institut Joan Guinjoan de Riudoms.\nAccèssit (400€): The Imaginarium of Tim Burton. Per Ariadna Roca Fernández, de l’Institut Cambrils\nAccèssit (400€): Ajuda humana a Reus: la nostra realitat. Per Gemma Salvat Carbó, del Col·legi La Salle de Reus\nEn aquesta tercera edició s’han presentat un total de 30 treballs de recerca. El nivell dels treballs ha estat molt elevat i el jurat ha reconegut que l’elecció final ha resultat molt complicada.\nD'esquerra a dreta: Ma. Àngels González, directora dels serveis territorials d'ensenyament, Valero Camps, president de la Fundació Privada Reddis i Ma. Dolors Sardà, regidora d'ensenyament\nL’acte va ser presidit pel president de la Fundació Privada Reddis, Sr. Valero Camps, per la directora dels Serveis Territorials, Sra. M. Àngels González, el president del jurat que ha escollit els Premis de Recerca, Sr. Josep Tarragó, la regidora d’ensenyament, Ma. Dolors Sardà, i ha comptat amb la presència dels pares i familiars de tots els alumnes becats.


No fa gaire vaig tenir ocasió d’assistir a una reunió convocada pel bisbe de Sant Feliu de Llobregat, que ens va convidar els membres de l’Equip de Pastoral Obrera a compartir amb ell la nostra valoració sobre la crisi i els seus efectes sobre els veïns i veïnes de la diòcesi. Ell es va a preparar a fons la reunió, i tenia molt presents tots els documents de la Doctrina Social de l’Església. Ens plantejava si l’actitud de bancs i caixes es pot qualificar d’usura.\nAvui me n’he recordat, en rebre l’enèsima carta de “la Caixa” oferint-me un préstec immediat de 2.000 € sense donar explicacions i sense presentar cap mena de documentació, un préstec que puc tramitar per via informàtica sense ni tan sols passar per l’oficina. Enlloc no em diuen, per cert, què em costarà la broma...\nDe fet, veig que bancs i caixes continuen amb els mateixos paràmetres que han fet tan greu la nostra crisi: incitant al consum... Posen pegues als préstecs que són vitals, com els que permeten l’accés a un habitatge o sortir d’un mal pas a les empreses perquè no volen assumir riscos. I simultàniament ens impulsen a endeutar-nos compulsivament, a un preu que a ells sí, ben segur, que els resultarà rendible. Independentment que tinguem altres deutes o altres obligacions.\nEn un moment en què ens cal un esforç per definir prioritats econòmiques personals i col·lectives, i un model de desenvolupament sostenible, bancs i caixes continuen exercint el seu paper de voltors mentre es llepen les ferides del darrer ensurt econòmic ara que els governs ja els han assegurat el futur.


Pas a Pas: Sant Benet, 1144 metres. Des de Susqueda passant pel Coll.\nSant Benet, 1144 metres. Des de Susqueda passant pel Coll.\nSant Benet és la segona elevació de les Guilleries, només superat per Sant Miquel de les Formigues. També és un dels cims amb més vistes d'aquest massís, que no es caracteritza per tenir grans miradors. Només per aquest motiu ja és una ascensió recomanable. Però si ens acompanya el paisatge de l'embassament de Susqueda, sempre misteriós, i es fa una visita al Santuari del Coll la ruta encara guanya més punts.\nAixí que la ruta d'avui és una circular de 17 km amb gairebé 1000 metres de desnivell positiu on hem pogut veure les Guilleries en estat pur: una gran quantitat de camins nous i camins en desús totalment coberts de bardisses.\nPunt de sortida: Embassament de Susqueda (360 metres)\nPunt d’arribada: Embassament de Susqueda (360 metres)\nCim: Sant Benet 1144 metres\n(*) La ruta amb blau és la que hem fet nosaltres i la ruta amb vermell és una variant més recomanable.\nDes de Santa Coloma de Farners s'agafa la carretera C-63 que va en direcció a Anglès i Olot. Es passa pel mig d'Anglès, es deixa la Cellera i s'arriba al Pasteral. On girem a l'esquerra per la carretera que voreja l'embassament del Pasteral i arriba a la presa de Susqueda. Es pot deixar el cotxe una mica més amunt de la presa, així s'estalvia una mica de camí.\nDeixant enrera la presa, comencem a caminar a l'alçada d'un petit mirador de l'embassament.\nEl nivell d'aigua és bastant alt, com es pot veure aigües endins.\nAra sí que comencem a caminar per la pista asfaltada que voreja l'embassament.\nEn una de les llengües d'aigua es troba el camí que puja al Santuari del Coll, per on comencem a pujar nosaltres.\nDe seguida deixem la pista asfaltada per enfilar-nos pel corriol marcat amb marques grogues i blanques (PR).\nEl camí puja enmig de castanyers.\nFins a arribar a la pista una altra vegada al revolt del Curulet.\nContinuem pujant per pista còmode.\nAlternant trams de pista i corriols que pugen més directes, arribem al Coll de Nafré (617 metres).\nCruïlla de camins important.\nSeguim en direcció al Santuari del Coll, pujant pel GR 178 (Ruta d'en Serrallonga).\nA partir d'aquest punt es comencen a tenir bones vistes, en aquest cas, Sant Miquel de les Formigues.\nArribem al Santuari del Coll amb la companyia d'un vigilant que ens ve a rebre.\nSantuari del Coll, 864 metres. Aquest santuari ja apareix documentat l'any 1184 quan es va construir un priorat benedictí pertanyent a l'abadia d'Amer.\nDes d'aquest punt, hi ha una bona vista del Far i Susqueda.\nEl Far, de més a prop.\nDeixem el santuari i encarem la part final de la pujada. Només ens queda arribar al cim de Sant Benet.\nUna altra vista del Far i Sant Martí Sacalm als seus peus.\nI també es pot contemplar el cim de Sant Gregori, tot i que no té la mateixa bellesa.\nSant Benet, 1144 metres.\nFoto de cim, d'esquerra a dreta: Miquel, Met, Pere, Marc i Xavi.\nSant Miquel de les Formigues (o de Solterra).\nEl Montseny també apareix al fons, darrera de les frondoses valls de les Guilleries.\nOsor, al mig de la vall.\nEls Cingles de Tavertet.\nDescansem una estona, mengem i disfrutem de les vistes. Però toca començar la baixada. Ens anem desviant per retrobar el camí que baixa del santuari fins a Susqueda. Anem enllaçant camins i pistes però en algun tram el que semblava una pista ampla es converteix en un camí embardissat que passa per sota la línia de telèfons.\nI retallant pel mig de bosc, retrobem la pista que ve del santuari.\nLa pista està marcada com a GR.\nI torna a oferir unes bones vistes del Far i Susqueda, actors principals de la pel·lícula d'avui.\nEl punt clau de la ruta són les ruïnes del Sui. En aquest punt decidim deixar la pista perquè ens sembla que fa molta volta. El camí que agafem baixa més directe però està impracticable i hem d'acabar baixant pels marges bruts.\nRuïnes del Sui.\nI després de baixar bastants metres pel mig del bosc, marges avall, retrobem la pista que voreja Susqueda.\nSeguint pel costat de l'embassament, retornarem al punt d'inici.\nCom a resum, cal dir que és una ruta completa i em quedo amb les paraules d'en Met resumint la baixada embardissada: "Els senglars tenen massa dignitat per passar per aquí".\nPublicat per Marc a 22:17:00\nAnònim 2 de març de 2015 a les 13:40\nAprès Monclar....une autre sortie en votre "compagnie"\nLa descente après el Sui n'est pas facile sur sa fin, car très encombrée de ronces et autres piquants !!!\nLa vue sur l'aiguille l'Agullola à coté de sant Joan de fabrègues est somptueuse au couchant !


Inicio › Iron TrailWalkers Iron TrailWalkers\nSi existeix un equip més heterogeni i, a la vegada compenetrat, possiblement és el dels IronTrailWalkers. El que ens uneix a tots plegats és la passió pel món de l’atletisme i les curses de fons. Almenys, això és el que li diem als amics i a la família! Però en realitat només és l’excusa per a gaudir del que realment ens motiva: la cerveseta i les tapes amb què ens alimentem després d’un bon entrenament!\nLa Trailwalker representa per tots nosaltres un gaudir, un valor i un record emocionant. Un gaudir perquè ens agrada fer quilòmetres. Un valor perquè ens permet ajudar a fer realitat un projecte solidari. I un record perquè per a tots 6, la trailwalker sempre serà sinònim del valor i el somriure del nostre gran amic Zenón Cubillas. La Helena es la última incorporació al equip. Es una dona amb empenta, amb energia i es la mes resistent de tots, així que ens portarà amb la llengua fora .... Esperem que de tant en tant ens amenitzi amb alguna cançó d’en Bruce ¡¡¡\nL’Alberto -alies sufri, és el més veterà de l’equip. A les seves esquenes porta un bon nombre de kilòmetres com a corredor però també tot un seguit de trailwakers donant suport a equips amb nivells molt diferents. És un tio resolutiu i molt alegre. Sap el que vol dir lluitar per assolir un repte i per a ell llençar la tovallola no és una opció. En Mario -alies freddy-, és ben polifacètic. La majoria de gent coneix el seu cantó més showman: sap engrescar i convertir una vetllada en la millor festa de l’any. Però els que tenim sort de debò hem vist el seu cantó més tendre i emocionat. Córrer és una gran passió per ell, però quan el cos li demana una pausa, segueix estant en les curses com a animador o voluntari. En David -alies abuelu- és un enamorat de la muntanya. Fa temps es va adonar que l’obsessió per les marques i el gps ja no anava amb ell i va decidir que a la muntanya s’hi gaudia més. Tot i això, per exigències del guió -o el que és el mateix, per la parella-, es deixa caure en competicions d’asfalt on li encanta compartir kms amb els amics. Els seus acudits són molt i molt dolents però segur que ens són d’ajuda en algun moment de la TWK. L’Albert -alies capi-, és tot determinació. La paraula repte és la seva principal motivació i cada any se n’empesca algun de nou. A primer cop d’ull pot semblar un tio seriós, però només cal compartir un parell de kms amb ell per adonar-se que és tot cor i somriure. És d’aquelles persones amb qui pots comptar. Ja sigui per anar de festa com per compartir moments durs. L’Alba és l’altra noia de l’equip i ni en els seus millors somnis hagués pogut pensar que faria equip amb uns companys a qui estima i respecta a parts iguals!\nAquesta TWK va per tu, amic Zenón. Dorsal: G140 Fecha Nombre Importe Comentario 09.01.2017 Anònim 20,00€ 07.01.2017 Jose Manuel Caballero Pariente 20,00€ Kiskillo no podia faltar a vuestra fiesta!! Pasadlo bien y recordad, Sant Woll us estara esperant a l'arribada!! 05.01.2017 GRUPO SUR S.A. 301,00€ Ànims i força al vostre grandíssim projecte! Ens veiem a l'asfalt.\n@orsonwelles1974 04.01.2017 Ramon Bernau Queralt 150,00€ Si entreneu de valent, disfrutareu de la Trailwalker com ho feia el Gran Zenón. 28.12.2016 sergio aragon flores 30,00€ Vinga nois que sou un gran grup ...anims !!! 25.12.2016 Candido Ferreiro Legide 10,00€ Sort i força 23.12.2016 M. Teresa Recuero Rubio 20,00€ Endavant, no defalliu que s'ho val !!! una abraçada i molts petons a tot/es !!!!!! per allà ens veurem !!! 22.12.2016 Anna López Carrés 30,00€ Molta força campions!! 1\nDona al equipo Envía un SMS con el texto TW G140 al 28018Tu equipo recibirá 1,20€ (importe íntegro del SMS). Colaboran Movistar, Orange, Vodafone y Yoigomás información Piula El equipo\nHelena Sureda VidalAlbert Isidro liriaDavid Calbet Freixanet\nAlberto Arribas DominguezMario Felip Ruiz Fecha Nombre Importe Comentario 09.01.2017 Anònim 20,00€ 07.01.2017 Jose Manuel Caballero Pariente 20,00€ Kiskillo no podia faltar a vuestra fiesta!! Pasadlo bien y recordad, Sant Woll us estara esperant a l'arribada!! 05.01.2017 GRUPO SUR S.A. 301,00€ Ànims i força al vostre grandíssim projecte! Ens veiem a l'asfalt.\nAlberto Arribas DominguezMario Felip Ruiz Recaudado\nDona al equipo Envía un SMS con el texto TW G140 al 28018Tu equipo recibirá 1,20€ (importe íntegro del SMS). Colaboran Movistar, Orange, Vodafone y Yoigomás información Piula ¿Cuántos km has entrenado hoy?


“Art amb Planells”, l'art de pintar amb la boca — L' Opinió de Torrent\n“Art amb Planells”, l'art de pintar amb la boca\nLa vocació de l'artista, Francisco Javier Planells, va nàixer en les aules de l'Encarnació. L'exposició es pot visitar fins al dia 15 de gener en la Casa de la Dóna\nDilluns passat a la vesprada, la Casa de la Dona va acollir la inauguració de l'exposició de pintura “Art amb Planells”, de l'artista Francisco Javier Planells. Una mostra de més de 20 obres, complementades amb fotografies de l'artista durant el procés creatiu que van acompanyades per textos explicatius.\nFrancisco té una paràlisi cerebral hipertònica que afecta al sistema nerviós i el llenguatge parlat, però açò no li ha impedit poder desenvolupar una de les seues grans passions: el llenguatge artístic mitjançant la pintura.\nEl pintor va afirmar en la inauguració que la seua vocació artística naix en l'escola de l'Encarnació. En les aules del centre comença a dibuixar i pintar amb la seua mà esquerra però, als 14 anys, a causa del bloqueig dels moviments, pansa a utilitzar la boca per a seguir pintant. La seua vocació i esperit de superació li ha portat a realitzar exhibicions i activitats de pintura amb la boca a escolars de la ciutat, com per exemple, en el col·legi públic El Molí, on va demostrar que no hi ha barreres per a complir somnis i practicar el que més ens agrada.\nFrancisco Javier forma part de l'Associació d'Artistes Pintors amb la boca i amb el peu de Liechtenstein, gràcies a la seua col·laboració amb Auxilia-València i, a més, ha realitzat exposicions de caràcter internacional, arribant alguna de les seues obres fins a la gran ciutat de Nova York.\nL'exposició “Art amb Planells” que s'ha instal·lat en la primera planta de Casa de la Dóna es pot visitar fins a dilluns que ve dia 15 de gener.


Dones seminues protesten al Vaticà – Dones en Xarxa\nDones seminues protesten al Vaticà\nDues feministes van portar a terme dimarts una acció de protesta a la plaça de Sant Pere poc després que els 115 cardenals designats per elegir un nou papa iniciar un conclave a la Capella Sixtina, van indicar periodistes d’AFP.\nLes dues joves anaven amb els pits nus amb les inscripcions “Pope no more” (“No més Papa”) i “Paedophilia no more” (“No més pedofília”) i van aconseguir passejar breument per les barreres de protecció abans que les arrestés la policia.\nLes dues dones, del moviment feminista Femen, encendre una bengala de fum rosa parodiant la ‘fumata’ blanca o negra que anunciarà l’elecció del nou pontífex.\nDes del 2010, el grup Femen s’ha donat a conèixer arreu del món per les seves accions de reivindicació feminista, sempre amb els pits nus, en països com Rússia, Ucraïna o Gran Bretanya. També lluita en favor de la democràcia i contra la corrupció.\nFont: Nuevo Herald\nCategoria: PolíticaPer donesenxarxa 13 Març, 2013\nAnteriorPrevious post:Experts demanen que es valori el treball no remunerat de les donesSegüentNext post:Violència contra les dones al Marroc: víctimes per partida doble


Amnistia Internacional critica vulneració de drets a les residències de Catalunya i Madrid i un difícil accés dels residents a la sanitat - Regió7 :: El Diari de la Catalunya Central\nAmnistia Internacional critica vulneració de drets a les residències de Catalunya i Madrid i un difícil accés dels residents a la sanitat\nL'organització lamenta que la gent gran va estar aïllada dels familiars i la vida exterior en la primera onada\nacn | barcelona 03.12.2020 | 10:23\nLa recepció de la residència STS Misericòrdia de Reus | ACN\nLa recepció de la residència STS Misericòrdia de Reus\nL'organització ha afirmat que la denegació del dret a la salut està fortament vinculada amb les mesures d'austeritat i infrafinançament de la sanitat a l'Estat. En aquest sentit, ha assegurat que el "desmantellament del sistema sanitari de salut pública" es va manifestar a Madrid i Catalunya durant la primera onada, per exemple amb la manca d'EPI i PCR. A més, assegura que molts residents "van quedar exclosos de la derivació hospitalària de manera generalitzada i tampoc van rebre l'atenció que necessitaven".\nAI ha reconegut que durant els darrers mesos s'han millorat alguns aspectes, però d'altres han continuat vigents durant la segona onada. Així, ha afirmat que es continuen sense garantir plenament les visites a familiars i es mantenen indicacions per tractar els residents als centres i no als hospitals, unes mesures "discriminatòries". A més, ha criticat que no s'han pres mesures de reforç de personal suficient.\nAmnistia ha assegurat que tant la Generalitat com el govern de Madrid "van fracassar" en la implementació de mesures i, a més, no en van adoptar d'alternatives per tal de garantir l'assistència sanitària mèdica adequada. L'organització ha asseverat que hi va haver persones que "no van poder accedir" al tractament que necessitaven i hi va haver moments "on no es van fer ingressos hospitalaris i les poques derivacions que es van donar, van ser l'excepció i a vegades ja de forma fatal i tard". Ha afegit que també hi van haver "obstacles" per al traslladat a través del Sistema d'Emergències Mèdiques (SEM).\nAmnistia Internacional ha demanat a les autoritats i en particular a les de Catalunya i Madrid aplicar mesures urgents per garantir que qualsevol decisió respecti els drets humans. A curt termini, demana assegurar que les decisions sobre l'atenció mèdica a les residències "es fa d'acord amb avaluacions individualitzades". "S'han d'eliminar ja les disposicions dels protocols de derivació de Catalunya i Madrid que poden donar lloc a mesures discriminatòries. A més, el contacte regular de familiars i residents s'ha de garantir", ha afegit l'organització.\nVergés admet que des de Salut havien recomanat noves mesures «més restrictives».\nIlla: «Podem estar a l'inici de la tercera onada si no es prenen mesures adequades».


Brussel·les demana a Google que deixi en suspens les seves noves normes de privacitat\nLa comissària europea de Justícia, Viviane Reding, ha emès un comunicat en què demana a la companyia que no faci efectiva la seva nova política de privacitat fins que "s'atingui totalment a la legislació europea de protecció de dades"\n2 min. Brussel·les 28/02/2012 18:00\nLa comissària europea de Justícia, Viviane Reding, ha demanat aquest dimarts a Google que deixi en suspens les noves normes de privacitat anunciades per al primer de març, ja que, segons autoritats comunitàries, no compleixen la normativa europea de protecció de dades.\nLa nova política de Google, que tampoc ha agradat als experts jurídics de països com Estats Units, preveu crear un perfil de dades de l'usuari utilitzant totes les aplicacions derivades del cercador com xarxes socials o programes de localització geogràfica.\nDesprés de rebre els dubtes per escrit, tant de l'autoritat europea de dades com de l'autoritat francesa, la comissària Reding ha demanat a Google que no faci efectiva la seva nova política de privacitat fins que aquesta "s'atingui totalment a la legislació europea de protecció de dades".\n"Les companyies que ofereixen els seus serveis a consumidors de la UE han de seguir les normes europees de protecció dades", ha deixat clar Reding mitjançant un comunicat, tot recordant que en base als canvis en la legislació comunitària, el passat 25 de gener, “les companyies han de garantir que les seves normes de privacitat estiguin escrites en un llenguatge clar i comprensible i que els consumidors estiguin ben informats de les regles".\nEl supervisor francès ha remès avui mateix una carta a Google, amb còpia a Reding, en la qual lamenta que el gegant d'internet hagi informat "molt succintament i només pocs dies abans de la seva entrada en vigor" a les autoritats nacionals europees de les noves normes que volia posar en marxa l'empresa.\nEl passat 25 de gener, la comissària Reding va presentar la primera de les seves propostes per actualitzar la llei europea de protecció de dades, una legislació impulsada el 1995, abans de la popularització de la xarxa.\nLa nova legislació proposada per Brussel· les, pendent del 'sí' dels països i de l'Eurocambra, té l'objectiu de facilitar als ciutadans esborrar la informació que apareix d'ells en cercadors com Google o en xarxes socials com Facebook.\nAmb aquesta iniciativa, Reding vol plasmar la seva vella reivindicació que els europeus tinguin dret a "esborrar el seu rastre a internet" quan ho desitgin, encara que prèviament hagin accedit a donar informació sobre ells mateixos penjant, per exemple, fotografies a les xarxes socials.


BS registre en línia. Jugar jocs gratuïts Sang i Soul en línia.\nBS - La sang i ànima (Sang i Ànima)\nNoms alternatius: La sang i l'ànima, l'ànima i la sang, l'ànima i el Mar de la fornicació\nJugar a BS - La sang i ànima (Sang i Ànima)\nBS Online joc (Sang i Soul) - MMORPG temes apocalíptics. El cel i l'infern s'uneixen en una gran oposició, les mateixes persones es troben atrapats entre els dos focs. BS joc en línia - és espectacular guerres i tornejos de batalles d'aliança, i en temps de pau - l'ocupació preferit del negoci, el desenvolupament econòmic i ... amor. Però abans que l'informem sobre el costat líric de BS en línia, anem a especificar els aspectes tècnics. Per tant, els requisits mínims del sistema per al seu equip: el sistema operatiu - Microsoft Windows SP3 32/64bit xp, Microsoft Windows Vista de 32 bits, Microsoft Windows 7 32/64 bits, processador - Pentium 4 febrer. 0 GHz o equivalent; RAM de 512Mb, targeta gràfica compatible amb DirectX 9c (memòria de 256Mb).\nUneix-te a la BS joc és possible de diverses maneres: podeu entrar com un usuari d'una xarxa social "Vkontakte" o pot crear un compte a la plataforma Gamenet joc. En aquest últim cas haurà de fer clic al lloc web del joc "jugar" i omplir el formulari - Introdueix l'adreça del compte de correu electrònic i la contrasenya, i acceptar l'acord d'usuari. D'aquesta manera, s'acaba la seva llicenciatura en el registre en línia.\nBé, fes un BS enrere? A continuació, donar la benvinguda a l'apassionant món dels jocs de «Sang i Soul». Abans de començar a jugar el BS haurà de seleccionar el servidor. BS joc en línia que s'executa en diversos servidors - Theos i Elysium, i els servidors més nous Tario i absoluts.\nSegüent participat en la creació d'un personatge. Se li demana que quatre classes d'herois:\n• guerrers - missatgers de Déu de la Guerra Volant, estan sota la protecció dels animals sagrats;\n• Fletxes - elegants i aptes criatures fugaços que patrocinaven deessa Dibon;\n • _0_ Mags - déu de la justícia Agenona estudiants estan al corrent dels secrets de l'univers flueix ús màgia;\n• Bardos - musa d'inspiració Arisfeey músics que la seva música pot reviure, guarir o destruir.\nCada classe seves armes, les seves característiques, habilitats i tres branques de desenvolupament: Warrior Master-Paladin, Trets Ghost-Ranger, Mag Sacerdot Tronador, Bard Apòstol Custodis. A més d'aquests personatges, dels quals vostè pot triar el mateix més guapo, se li va posar a càrrec d'un assistent - Elf (que també es pot seleccionar). Es evolucionarà amb el teu personatge en aquest element, el que vostè tria per a ell. A mesura que creixen, el seu elf portarà punts d'experiència. El més important és no oblidar que "som responsables dels que va domesticar" - vigilar, alimentació, cura i vostè també es beneficiarà d'ella.\nA més dels èxits de la seva classe per jugar el BS en línia joc val la pena per tal de tarda de 20 nivells que podrien unir-se a la "divina companyia" tobish convertir-se en un déu. Però la dignitat divina guanyarà - durà a terme una sèrie de tasques (el seu nom aquí introductòria) que li permeten guanyar punts i estrelles fe. En quantitats suficients, i poden ser canviats pels beneficis de ser un déu.\nJuga el joc en línia BS tan emocionant que cada nou nivell (bé, en algun lloc prop d'una dotzena d'ells) és el seu heroi porta noves oportunitats. Després de l'20, es converteix en un déu, i després de la 50 es pot obtenir la segona meitat, però no només així, i oficialment - per casar-se aquí és una bona tradició. Crear passi familiar missions especials "de la família", rep premis, i més - es comuniquen en el seu xat per separat.\nPerò, com seria gens divertit per jugar BS cap al desenvolupament del caràcter, no us oblideu de la missió més important - per protegir a vostè, la seva família, els gremis, etc etcètera Lluita pel món que ha creat, per als que estaven a prop i estimat a vostè en el món «Sang i Soul».\nJocs Jocs MMORPG en línia BS - La sang i ànima (Sang i Ànima)